L 8/14
Den Europæiske Unions Tidende
DA
13.1.2022
KOMMISSIONENS GENNEMFØRELSESFORORDNING (EU) 2022/35 af 6. januar 2022 om ændring og berigtigelse af gennemførelsesforordning (EU) 2021/404 om fastlæggelse af lister over tredjelande, territorier eller zoner deri, hvorfra det er tilladt at indføre dyr, avlsmateriale og animalske produkter til Unionen, jf.
Europa-Parlamentets og Rådets forordning (EU) 2016/429 (EØS-relevant tekst)
EUROPA-KOMMISSIONEN HAR —
under henvisning til traktaten om Den Europæiske Unions funktionsmåde, under henvisning til Europa-Parlamentets og Rådets forordning (EU) 2016/429 af 9. marts 2016 om overførbare dyresygdomme og om ændring og ophævelse af visse retsakter på området for dyresundhed (»dyresundhedsloven«) (1), særlig artikel 230, stk.
1, og ud fra følgende betragtninger: (1)
Ved forordning (EU) 2016/429 er der bl.a. fastsat dyresundhedsmæssige krav vedrørende indførsel til Unionen af sendinger af dyr, avlsmateriale og animalske produkter, og forordningen anvendes fra den 21. april 2021.
Et af disse dyresundhedsmæssige krav er, at de pågældende sendinger skal komme fra et tredjeland, territorium, eller en zone eller et segment deri der er listeopført i overensstemmelse med nævnte forordnings artikel 230, stk.
1.
(2)
Kommissionens delegerede forordning (EU) 2020/692 (2) supplerer forordning (EU) 2016/429 for så vidt angår de dyresundhedsmæssige krav vedrørende indførsel til Unionen af sendinger af visse arter og kategorier af dyr, avlsmateriale og animalske produkter fra tredjelande, territorier, zoner eller segmenter deri.
Delegeret forordning (EU) 2020/692 foreskriver, at sendinger af dyr, avlsmateriale og animalske produkter, der er omfattet af forordningen, kun må indføres til Unionen, hvis de kommer fra et tredjeland, territorium eller en zone eller et segment deri der er listeopført for de pågældende arter og kategorier af dyr, det pågældende avlsmateriale og de pågældende animalske produkter i overensstemmelse med de dyresundhedsmæssige krav, der er fastsat i nævnte delegerede forordning.
(3)
Ved Kommissionens gennemførelsesforordning (EU) 2021/404 (3) er der fastlagt lister over tredjelande, territorier eller zoner eller segmenter deri, hvorfra det er tilladt at indføre de arter og kategorier af dyr, avlsmateriale og animalske produkter, der er omfattet af delegeret forordning (EU) 2020/692, til Unionen.
Listerne og visse generelle regler vedrørende disse er indeholdt i delegeret forordning bilag I-XXII.
(4)
Ved artikel 62, stk.
2 og 3 i delegeret forordning (EU) 2020/692 , som ændret for nylig ved delegeret forordning (EU) 2021/1705 (4), blev der indført nye regler for indførsel til Unionen af brevduer fra et tredjeland, territorium eller en zone deri, hvor de normalt holdes, med den hensigt at de straks frigives, og med forventning om, at de vil flyve tilbage til det pågældende tredjeland eller territorium eller en zone deri.
For at tage hensyn til disse nye regler er det nødvendigt at ændre artikel 3, stk.
1, litra e), i gennemførelsesforordning (EU) 2021/404, som henviser til listerne i bilag VI til nævnte forordning over tredjelande, territorier eller zoner deri, hvorfra at det, at udelukke fra Unionen denne kategori af fugle i fangenskab og reproduktionsmateriale af fugle i fangenskab er tilladt.
(1) EUT L 84 af 31.3.2016, s. 1.
(2) Kommissionens delegerede forordning (EU) 2020/692 af 30. januar 2020 om supplerende regler til Europa-Parlamentets og Rådets forordning (EU) 2016/429 for så vidt angår regler vedrørende indførsel til Unionen og flytning og håndtering efter indførsel af sendinger af visse dyr, visse typer avlsmateriale og visse animalske produkter (EUT L 174 af 3.6.2020, s. 379).
(3) Kommissionens gennemførelsesforordning (EU) 2021/404 af 24. marts 2021 om fastlæggelse af lister over tredjelande, territorier eller zoner deri, hvorfra det er tilladt at indføre dyr, avlsmateriale og animalske produkter til Unionen, jf.
Europa-Parlamentets og Rådets forordning (EU) 2016/429 (EUT L 114 af 31.3.2021, s. 1).
(4) Kommissionens delegerede forordning (EU) 2021/1705 af 14. juli 2021 om ændring af delegeret forordning (EU) 2020/692 om supplerende regler til Europa-Parlamentets og Rådets forordning (EU) 2016/429 for så vidt angår regler vedrørende indførsel til Unionen og flytning og håndtering efter indførsel af sendinger af visse dyr, visse typer avlsmateriale og visse animalske produkter (EUT L 339 af 24.9.2021, s. 40).